ບ່ອນ​ພັກ ຫຼື ​ເກດ​ເວ​ ສຳ​ລັບ ການ​ສຳ​ຫຼວດ ອະ​ວະ​ກາດ 
ນອກນັ້ນ​ແລ້ວ ເກດ​ເວ ຍັງ​ຈະ​ເປັນ​ບ່ອນ​ພັກ​​ເຊົາ​ຊົ່ວ​ຄາວ ສຳ​ລັບ​ພວກ​ນັກ​ບິນອະ​ວະ​ກາດ ທີ່​ລໍ​ຖ້າ​ເດີ​ນ​ທາງ ​ໄປແລະ​ກັບ​ຄືນ ​ຈາກດວງ​ຈັນ ຫຼື​ດາວ​ພະ​ອັງ​ຄານ.
ເວລາພວກນັກບິນອະວະກາດໂຄຈອນອ້ອມດວງຈັນ ຫຼືອາໄສຢູ່ເທິງດວງຈັນໃນທົດສະວັດໜ້ານີ້ ບາງທີພວກເຂົາເຈົ້າອາດຈະອາໄສຢູ່ຂ້າງໃນ ບ້ານພັກອະວະກາດທີ່ພືໂຕອອກຊຶ່ງກຳລັງຢູ່ໃນຂັ້ນຕອນການອອກແບບພັດທະນາໃນເວລານີ້ ພວກເຈົ້າໜ້າທີ່ອົງການອະວະກາດ ຫຼືນາຊາຂອງສະຫະລັດ ພ້ອມດ້ວຍອະດີດນັກບິນອະວະກາດ ຫຼາຍສິບຄົນ ພວມສະຫຼຸບກ່ຽວກັບການທົບທວນເບິ່ງບ້ານພັກຈຳລອງອະກາດຫ້າຊະນິດທີ່ສ້າງໂດຍບໍລິສັດຕ່າງໆ ຈິມ ແຣນໂດ ຈະພາທ່ານສຳຫຼວດ ເບິ່ງຜົນການທົບທວນດັ່ງກ່າວ ຊຶ່ງໄພສານຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ອົງການອະວະກາດ ຫຼື NASA ຂອງສະຫະລັດ ພວມກວດສອບເບິ່ງຄວາມຄິດ ໃນການອອກແບບຫຼາຍໆຢ່າງເພື່ອສ້າງເກດເວ (Gateway) ຊຶ່ງເປັນບ່ອນຄົ້ນຄວ້າທີ່ຈະໂຄຈອນ ອ້ອມດວງຈັນ ຕາມທີ່ໄດ້ມີການວາງແຜນໄວ້ ນອກນັ້ນແລ້ວ ເກດເວຍັງຈະເປັນບ່ອນພັກເຊົາຊົ່ວຄາວສຳລັບພວກນັກບິນອະວະກາດ ທີ່ລໍຖ້າເດີນທາງ ໄປແລະກັບຄືນ ຈາກດວງຈັນ ຫຼືດາວພະອັງຄານ ຫຸ່ນຈຳລອງເຫຼົ່ານີ້ ເບິ່ງແລ້ວແມ່ນຄ້າຍຄືກັນກັບບານລູນ ແຕ່ກໍມີຄວາມສະຫຼັບຊັບຊ້ອນຫຼາຍໄປກວ່ານັ້ນ ທ່ານໄມຄ໌ ເກີນຮາດ (Mike Gernhardt) ນັກບິນອະວະກາດຂອງອົງການ NASA ກ່າວວ່າ: ຢູ່ຂ້າງໃນບ່ອນພັກດັ່ງກ່າວ ກໍມີສິ່ງຂອງຕ່າງໆທີ່ຈຳເປັນສຳລັບການຄົ້ນຄວ້າ ຕະຫຼອດທັງສະຖານທີ່ ທີ່ຈຳເປັນສຳລັບການດຳລົງຊີວິດ ແລະເຮັດວຽກເຮັດການຂອງມະນຸດ ພວກນັກຊ່ຽວຊານພວມສຶກສາຢູ່ວ່າ ຫຸ່ນຈຳລອງຂອງບ່ອນພັກດັ່ງກ່າວ ອັນໃດໃຊ້ປະໂຫຍດໄດ້ດີທີ່ສຸດ ທ່ານໄມຄ໌ ເກີນຮາດ ຈາກອົງການນາຊາກ່າວວ່າ: ການຊຸກຍູ້ໃຫ້ມີການອອກແບບ ແລະສ້າງສະຖານທີ່ອາໄສດັ່ງກ່າວ ແມ່ນເລີ້ມມາຈາກຄວາມພະຍາຍາມຂອງລັດຖະບານປະທານາທິບໍດີດໍໂນລ ທຣຳ ທີ່ຢາກໃຫ້ອົງການນາຊາ ສົ່ງນັກບິນອະວະກາດກັບຄືນໄປດວງຈັນ ພາຍໃນປີ 2024 ການເລັ່ງລັດກຳນົດເວລາ ໃນການລິເລີ້ມໂຄງການອາເທມິສ (Artemis) ຂອງອົງການອະວະກາດ ທີ່ຮຽກຮ້ອງໃຫ້ມີການສ້າງລູນາເກດເວໂດຍບໍບິສັດເອກກະຊົນ ຕະຫຼອດທັງຍານລົງຈອດເທິງດວງຈັນ ແລະຫຸ່ນຍົນອື່ນໆນຳນັ້ນ ສະຖານີອະວະກາດ ທີ່ເປັນຊິ້ນສ່ວນຕໍ່ເຂົ້າໃສ່ກັນ ເພື່ອໂຄຈອນອ້ອມດວງຈັນທີ່ວ່ານີ້ ຈະເປັນບ່ອນຄົ້ນຄວ້າ ແລະບ່ອນຢູ່ອາໄສ ຂອງຜູ້ຄົນນຳດ້ວຍ ການເຕົ້າໂຮມທີ່ມີຂຶ້ນເມື່ອໄວໆມານີ້ ຢູ່ນະຄອນລາສເວກາສ ລັດເນວາດາ ທີ່ສຳນັກງານໃຫຍ່ບໍລິສັດການບິນອະວະກາດບິເກິໂລຫຼື Bigelow Aerospace ຊຶ່ງເປັນບໍລິສັດສ້າງລູນາເກດເວ ໄດ້ກໍ່ຕັ້ງຂຶ້ນ ໂດຍມະຫາເສດຖີເຄືອຂ່າຍໂຮງແຮມພັນລ້ານ ໂຣເບີດ ບິເກິໂລ ທ່ານຫວັງວ່າ ຈະໄດ້ເປັນເຈົ້າພາບຕ້ອນແຂກ ໃນວິທີທາງແບບໃໝ່ຢ່າງສິ້ນເຊີງ ທ່ານບິເກິໂລກ່າວຊີ້ແຈງກ່ຽວກັບເລື້ອງນີ້ວ່າ: ບ່ອນຢູ່ອາໄສ ເບີ ບີ 330 ຂອງທ່ານບິເກິໂລ ທີ່ຖືກສົ່ງຂຶ້ນຈາກໂລກຂອງເຮົາຢູ່ໃນແຄັບຊູນນັ້ນ ແມ່ນເຮັດຈາກວັດຖຸ ທີ່ຄືກັນກັບຜ້າແພ ທີ່ແນໃສ່ເພື່ອປ້ອງກັນຜູ້ຄົນທີ່ພັກອາໄສຢູ່ຂ້າງໃນຈາກກຳມັນຕະພາບລັງສີອະວະກາດແລະຊາກສິ່ງຂອງ ຕ່າງໆ ທີ່ເດີນທາງດ້ວຍຄວາມໄວສູງ ໃນອະວະກາດ ເວລາໃດມີການເຊື່ອມຕໍ່ເຂົ້າໃສ່ກັບເກດເວທ່ອນອື່ນ ໃນວົງໂຄຈອນຂອງດວງຈັນ ແລ້ວ ບ່ອນຢູ່ດັ່ງກ່າວ ກໍຈະພືອອກ ເປັນຕຶກອາຄານສອງຊັ້ນ ຊຶ່ງເປັນບ່ອນເຮັດວຽກທີ່ມີຄວາມຍາວ 16 ແມັດ ທີ່ຈະເປັນບ່ອນພັກເຊົາຂອງພວກນັກບິນອະວະກາດໄດ້ເຖິງ 6 ຄົນ ໂຄງການສ້າງບ່ອນພັກເຊົາອະວະກາດທີ່ໂຄຈອນອ້ອມດວງຈັນແລະຕັ້ງອານານິຄົມດັ່ງກ່າວ ຄາດວ່າ ຈະໃຊ້ທຶນຮອນຫຼາຍກວ່າ 1 ພັນລ້ານໂດລາ ແຕ່ນີ້ໄປຫາ ປີ 2028 NASA ASTRONAUT MIKE GERNHARDT SAYING: ENTREPRENEUR ROBERT BIGELOW: